20489 


02015231412000006 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1523 

14 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δικαιολογητικά, προθεσμία και διαδικασία υποβολής 
για τον διορισμό εκπαιδευτικών πρωτοβάθμιας και 
δευτεροβάθμιας εκπαίδευσης που εμπίπτουν στις 


διατάξεις του άρθρου 18 παρ. 6 και 7 του Ν. 
2768/1999. 1 

Πρόγραμμα Πρόωρης Συνταξιοδότησης Αγροτών στα 
πλαίσια εφαρμογής του Καν. (ΕΚ) αρ. 1257/99 του 
Συμβουλίου. 2 

Ανάθεση άσκησης αρμοδιοτήτων του ΟΠΕΚΕΠΕ στις 
Περιφερειακές δασικές υπηρεσίες της χώρας. 3 

Μετάταξη μονίμου υπαλλήλου του ΣΕΦ στο ΟΑΚΑ. 4 


ΑΠΟΦΑΣΕΙ Σ 

Αριθ. Δ2/13830 (1) 

Δικαιολογητικά, προθεσμία και διαδικασία υποβολής για 
το διορισμό εκπαιδευτικών πρωτοβάθμιας και δευτε¬ 
ροβάθμιας εκπαίδευσης που εμπίπτουν στις διατά¬ 
ξεις του άρθρου 18παρ. 6και7του Ν. 2768/1999. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Τις διατάξεις: α) του άρθρου 18 παρ. 6 και 7 του Ν. 
2768/1999 (Α' 873), β) του άρθρου 29Α του Ν. 1558/85 
όπως προστέθηκε με το άρθρο 27 του Ν. 2081/1992 και 
αντικαταστάθηκε με το άρθρο 1 παρ. 2του Ν. 2469/97 και 

2. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
επιβάρυνση στον κρατικό προϋπολογισμό, αποφασί¬ 
ζουμε: 

1. Οι υποψήφιοι εκπαιδευτικοί πρωτοβάθμιας και 
δευτεροβάθμιας εκπαίδευσης που είναι εγγεγραμμέ¬ 
νοι στους πίνακες διοριστέων, σύμφωνα με τις διατά- 
ξειςτου άρθρου 15του Ν. 1566/1985 (Α' 167) και απώ- 
λεσαν συγγενικό πρόσωπο (γονέα, αδελφό ή τέκνο) 
κατά το σεισμό της 7ης Σεπτεμβρίου 1999, διορίζονται 
κατά προτεραιότητα σε κενή ή αν δεν υπάρχει, σε συ- 


νιστώμενη προσωποπαγή θέση, κατά τα οριζόμενα 
από τις διατάξεις των άρθρων 20 παρ. 21 του ν. 
2738/1999 (Α' 180) και 18 παρ. 6 και 7 του ν. 2768/99 (Α' 
273). 

2. Για το διορισμό σύμφωνα με την προηγούμενη παρά¬ 
γραφο οι υποψήφιοι οφείλουν να υποβάλουν τα εξής δι- 
καιολογητικά. 

α. Αίτηση στην οποία νααναφέρουντηνπερίπτωσηστην 
οποία υπάγονται ήτοι της απώλειας γονέα - αδελφού ή τέ¬ 
κνου. 

β. Ληξιαρχική πράξη θανάτου για το συγγενικό πρόσω¬ 
πο. 

γ. Βεβαίωση δημόσιου νοσοκομείου από την οποία να 
προκύπτει ότι ο θάνατος του συγγενικού προσώπου έχει 
προέλθει από το σεισμό της 7-9-1999 και 

δ. Υπεύθυνη δήλωση ότι δεν είναι διορισμένος σε άλλη 
θέση φορέων του δημόσιου τομέα. 

3. Πέραντων κατά την προηγούμενη παράγραφο δικαιο- 
λογητικών, ο ενδιαφερόμενος υποβάλει και τα δικαιολογη- 
τικά που απαιτούνται από τις κείμενες διατάξεις για το διο¬ 
ρισμό στη δημόσια πρωτοβάθμια ή δευτεροβάθμια εκπαί¬ 
δευση, εφόσον δεν υπάρχουν στο φάκελο κατά την 
εγγραφή του στους πίνακες διοριστέωντου άρθρου 15 του 
Ν. 1566/1985. 

4. Για όσους υποψηφίους εκπαιδευτικούς εγγεγραμμέ¬ 
νους στους πίνακες διοριστέων έχουν εφαρμογή οι ρυθ¬ 
μίσεις της απόφασης αυτής υποβάλουν αίτηση με τα δι- 
καιολογητικά το αργότερο μέχρι τη λήξη του τρέχοντος 
διδακτικού έτους (30-6-2001), στη Διεύθυνση Προσωπι¬ 
κού Πρωτοβάθμιας ή Δευτεροβάθμιας Εκπαίδευσης κατά 
περίπτωση, του Υπουργείου Εθνικής Παιδείας και Θρη¬ 
σκευμάτων, αυτοπροσώπως ή με εξουσιοδοτημένο πρό¬ 
σωπο ή ταχυδρομικώς με συστημένη επιστολή. Μαζί μετά 
δικαιολογητικά υποβάλουν και την έντυπη αίτηση με τις 
προτιμήσεις των περιοχών διορισμού. Την αίτηση μπο¬ 
ρούν να παραλαμβάνουν οι ενδιαφερόμενοι από τις Διευ¬ 
θύνσεις και τα Γραφεία Πρωτοβάθμιας ή Δευτεροβά¬ 
θμιας Εκπαίδευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 408583/6914 (2) 

Πρόγραμμα Πρόωρης Συνταξιοδότησης Αγροτών στα 
πλαίσια εφαρμογής του Καν. (ΕΚ) αρ. 1257/99 του Συμ¬ 
βουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

Τις διατάξεις: 

α) του άρθρου 1 παρ. 1,2 και 3 του Ν. 1338/83 «Εφαρ¬ 
μογή του κοινοτικού δικαίου»(Α' 34), όπως τροποποιήθη¬ 
κε από το άρθρο 6 του Ν. 1440/84 «Συμμετοχή της Ελλά¬ 
δος στο κεφάλαιο, στο αποθεματικό και στις προβλέψεις 
της Ευρωπαϊκής Τράπεζας Επενδύσεων στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Εφοδιασμού ΕΥΡΑΤΟΜ (Α' 70) και στο άρθρο 65 του 
Ν. 1892/90 (Α101). 

β) του άρθρου 22 παρ. 3 του Ν. 992/79 «περί οργανώ- 
σεως των διοικητικών υπηρεσιών δια την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμιση συναφών και οργανωτικών θεμά¬ 
των». (Α'280). 

γ) του άρθρου 1 παρ. 4 του Ν.Δ. 131/1974 «Περί παρο¬ 
χής οικονομικών ενισχύσεων εις την γεωργικήν, κτηνο- 
τροφικήν, δασικήν και αλιευτικήν παραγωγήν»/ Α 220 ) 
όπως τροποποιήθηκε με το άρθρο 4 παρ. 2 του Ν. 
1409/1983 τροποποίηση και συμπλήρωση των διατάξεων 
του Ν.Δ. 131/1974 «Περί παροχής οικονομικών ενισχύσε¬ 
ων εις την γεωργικήν, κτηνοτροφικήν, δασικήν και αλιευ¬ 
τικήν παραγωγήν και άλλες διατάξεις». 

δ) του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 137), όπως το άρθρο αυτό προ¬ 
στέθηκε με το άρθρο 27του Ν. 2081/1992 (Α 154) καιαντι- 
καταστάθηκε με το άρθρο 1 παρ. 2α του Ν. 2469/1997 (Α' 
38). 

ε) του άρθρου 39 παρ. 10 του Ν. 2065/92 που αφοράτις 
κοινές αποφάσεις των Υπουργών Γεωργίας και Οικονομι¬ 
κών για έγκριση οικονομικών ενισχύσεων. 

στ) του άρθρου 1 του Ν. 2237/94 (Φ.Ε.Κ. 149τ. Α'). 

ζ) του Καν. (Ε.Ο.Κ.) αρ. 2079/92 του Συμβουλίου όπως 
αντικαταστάθηκε από τον Καν. (ΕΚ) αρ. 1257/99 του Συμ¬ 
βουλίου της 17ηςΜάίου 1999 «για τη στήριξη της αγροτι¬ 
κής ανάπτυξης από το Ευρωπαϊκό Γεωργικό Ταμείο Προ¬ 
σανατολισμού και Εγγυήσεων ( ΕΓΤΠΕ ) και για την τρο¬ 
ποποίηση και κατάργηση ορισμένων κανονισμών» (Ε 
160/26-6-99). 

η) του Καν. (ΕΚ) αρ. 1750/99 της Επιτροπής της 23 1 Ιου¬ 
λίου 1999 «γιατη θέσπιση λεπτομερών κανόνων εφαρμο¬ 
γής του κανονισμού (ΕΚ) αρ. 1257/99 του Συμβουλίου για 
τη στήριξη της αγροτικής ανάπτυξη από το ΕΓΤΠΕ» (Ε 
214/13-8-99). 

θ) του μέτρου 1 «Πρόωρη Συνταξιοδότηση Αγροτών» 
του Εγγράφου Προγραμματισμού Αγροτικής Ανάπτυξης 
( Ε.Π.Α.Α.), που εγκρίθηκε με την αριθμ. Ε (2000) 2733 / 
27-9-2000 απόφαση της Ευρωπαϊκής Επιτροπής. 

ι) Την κοινή απόφαση αριθμ. 103 93 86/441/Α006/21-4- 
2000 του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Άρθρο 1 

Καθορίζονται οι όροι, οι προϋποθέσεις και οι περιορι¬ 
σμοί υπό τους οποίους ισχύει το πρόγραμμα της Πρόω¬ 


ρης Συνταξιοδότησης Αγροτών (Μέτρο 1 του Εγγράφου 
Προγραμματισμού Αγροτικής Ανάπτυξης) περιόδου 
2000 - 2006 σε εφαρμογή του Καν. (ΕΚ) αρ. 1257/99 του 
Συμβουλίου, όπως αυτό εγκρίθηκε με την αριθμ. Ε (2000) 
2733 / 27-9-2000 απόφαση της Ευρωπαϊκής Επιτροπής. 

Άρθρο 2 

Για την εφαρμογή του προγράμματος οι ακόλουθοι 
όροι έχουν την αντίστοιχη προσδιοριζόμενη έννοια : 

α) Γεωργία 

Είναι ο τομέας της οικονομίας, ο οποίος περιλαμβάνει 
τις δραστηριότητες των κλάδων οι οποίοι αποσκοπούν 
στην παραγωγή των γεωργικών προϊόντων, όπως αυτά 
ορίζονται στο άρθρο 22 του Ν. 992/1979 «Περί οργανώ- 
σεως των διοικητικών υπηρεσιών δια την εφαρμογή της 
Συνθήκης Προσχωρήσεως κ.λ,π. (πληντωντοιούτωντης 
θαλάσσιας αλιείας και των δασών)». 

β) Γεωργική εκμετάλλευση 

Είναι η οικονομική μονάδα παραγωγής προς πώληση 
ενός ή περισσοτέρων προϊόντων, των κλάδων γεωργίας 
με ενιαία διοίκηση και διαχείριση. Στις δραστηριότητες 
της γεωργικής εκμετάλλευσης περιλαμβάνεται παράλλη¬ 
λα με την παραγωγή των προϊόντων και η διακίνηση, με¬ 
ταφορά, τυποποίηση, συσκευασία, αποθήκευση, τοποθέ¬ 
τηση, μέχρι του σταδίου της χονδρικής πώλησης, απο¬ 
κλειστικά των προϊόντων που παράγει η ίδια γεωργική 
εκμετάλλευση, καθώς και η πρώτη χωρική μεταποίηση 
τους. 

- Ελάχιστο μέγεθος βιώσιμης γεωργικής εκμετάλλευ¬ 
σης, για τις ανάγκες του προγράμματος, ορίζονται τα 50 
στρέμματα ξηρικής καλλιέργειας ή ισοδύναμης της. 

γ) Γεωργός κατά κύρια απασχόληση 

Το φυσικό πρόσωπο το οποίο λαμβάνει τουλάχιστον το 
50% του συνολικού του εισοδήματος από την απασχόλη¬ 
ση του στη γεωργική εκμετάλλευση και απασχολείται σ’ 
αυτήν αυτοπροσώπως και επαγγελματικά τουλάχιστον 
κατά το 50% του συνολικού χρόνου απασχόλησης του. 

δ) Απασχόληση στη Γ εωργία 

Η προσωπική εργασία που προσφέρεται συστηματικά 
από το φυσικό πρόσωπο στην ιδιόκτητη ή μη ιδιόκτητη γε¬ 
ωργική εκμετάλλευση, με σκοπό την επίτευξη οικονομι¬ 
κού αποτελέσματος. 

ε) Αρχηγός Γεωργικής Εκμετάλλευσης 

1. Αρχηγός γεωργικής εκμετάλλευσης θεωρείταιτο φυ¬ 
σικό πρόσωπο που είναι οικονομικά και νομικά υπεύθυνο 
για τη γεωργική εκμετάλλευση και συμμετέχει ενεργά 
στην κανονική λειτουργία της. 

2. Για την ίδια οικογενειακή εκμετάλλευση δεν μπορεί 
να θεωρηθούν αρχηγοί, περισσότερα από ένα άτομα με 
κοινή οικονομία. 

3. Στα πλαίσια της οικογένειας η γεωργική εκμετάλλευση 
είναι ενιαία και αδιαίρετη ανεξάρτητα από το πραγματικό 
γεγονός ποιος από τους συζύγους είναι αρχηγός της. 

4. Σε περίπτωση συνιδιοκτησίας (περιουσία εξ αδιαιρέ¬ 
του) από συνιδιοκτήτες που δεν ανήκουν στην ίδια οικο¬ 
γένεια, εφόσον προκύπτει από στοιχεία της Α.Τ.Ε., ή από 
βεβαίωση του Δήμου, ή της Κοινότητας ή άλλο αποδεικτι¬ 
κό στοιχείο ότι, παρά το αδιαίρετο της περιουσίας, οι συ¬ 
νιδιοκτήτες ασκούν την εκμετάλλευση τους χωριστά, τό¬ 
τε είναι δυνατόν η αδιαίρετη ιδιοκτησία να θεωρηθεί ως 
περισσότερες από μία εκμεταλλεύσεις με διαφορετικούς 
αρχηγούς. 

στ) Κάτοχος γεωργικής εκμετάλλευσης θεωρείται: 

1. Ο ιδιοκτήτης γεωργικής εκμετάλλευσης. 

2. Τα μέλη της ίδιας οικογένειας, που έχουν εξουσιοδο¬ 
τηθεί με ειδικό πληρεξούσιο για να διαχειρίζονται και να 
μεταβιβάζουν τη γεωργική εκμετάλλευση. 

Σε περίπτωση που δεν υπάρχουν τίτλοι κυριότητας λό¬ 
γω των ειδικών συνθηκών που υπάρχουν ακόμη στη χώρα 
μας, τότε ο ενδιαφερόμενος πρέπει να αποδείξει με κάθε 
νόμιμο τρόπο την ιδιοκτησία του. 

ζ) Διάδοχος γεωργός θεωρείται το φυσικό πρόσωπο 
που διαδέχεται στη γεωργική εκμετάλλευση τον αποχω- 
ρούντα (πρόωρα συνταξιοδοτούμενο) γεωργό. 

η) Μονάδα Ανθρώπινης Εργασίας ( Μ.Α.Ε.) γεωργικής 
εκμετάλλευσης. 

Θεωρείται η εργασία 1.750 ωρών που προσφέρεται κα¬ 
τά τη διάρκεια ενός ημερολογιακού έτους και σε καθε¬ 
στώς πλήρους απασχόλησης. Ο υπολογισμός των απαι- 
τούμενων Μ.Α.Ε. για την κανονική λειτουργία της γεωργι¬ 
κής εκμετάλλευσης γίνεται με βάση το είδος των 
δραστηριοτήτων και τους σχετικούς δείκτες που εκδίδο- 
νται για το σκοπό αυτό. 

Άρθρο 3 

α) Φορέας εφαρμογής του προγράμματος της Πρόω¬ 
ρης Συνταξιοδότησης των Αγροτών στα πλαίσιατου εγκε¬ 
κριμένου, απάτην Ευρωπαϊκή Επιτροπή, Εγγράφου Προ¬ 
γραμματισμού Αγροτικής Ανάπτυξης (Μέτρο 1), ορίζεται 
η Αγροτική Τράπεζα της Ελλάδος (Α.Τ.Ε. Α.Ε.). 

- Οι ειδικότεροι όροι και οι λεπτομέρειες της συνεργα¬ 
σίας του Δημοσίου με την Α.Τ.Ε. Α.Ε., καθορίζονται με 
σύμβαση που υπογράφεται για λογαριασμό του Ελληνι¬ 
κού Δημοσίου από τον Υπουργό Γεωργίας. 

β) Ο συνολικός αριθμός των εντασσόμενων ορίζεται σε 
40.000 έως 50.000. 

γ) Η παραμονή των δικαιούχων στο μέτρο είναι 1 δετής, 
που όμως δεν μπορεί να υπερβαίνει το 75ο έτος της ηλι¬ 
κίας των. 

δ) Η συνολική δημόσια δαπάνη εφαρμογής του προ¬ 
γράμματος περιόδου 2000 - 2006 ανέρχεται σε 392 δις 
δρχ. (1.150 εκ. ΕΥΡΩ) με συνολική συμμετοχή του ΕΓΤΠΕ 
- Εγγυήσεις ύψους 342,2 εκ. ΕΥΡΩ, εγγραφομένης κατ’ 
έτος της ανάλογης πίστωσης στον προϋπολογισμό. 

ε) Για το έτος 2001 και επόμενα, εγκρίνεται πίστωση συ¬ 
νολικού ύψους 44 δις δρχ. (129 εκ. ΕΥΡΩ) εις βάρος του 
ΚΑ 5323 του προϋπολογισμού οικονομικών ενισχύσεων 
του Υπ. Γ εωργίας, Με την εν λόγω πίστωση καλύπτονται 
και οι υποχρεώσεις πληρωμής των ενταχθέντων με βάση 
τον Καν. ( Ε.ΟΚ.) 2079/92 του Συμβουλίου, καθώς και η 
αμοιβή της Α.Τ.Ε. ως φορέα εφαρμογής του προγράμμα¬ 
τος. Η απαιτούμενη συμπληρωματική πίστωση θα καθο¬ 
ρίζεται με κοινή απόφαση των Υπουργών Οικονομικών και 
Γεωργίας. 

στ) Το ύψος της χορηγούμενης ετήσιας αποζημίωσης 
ανά δικαιούχο καθορίζεται σε 1.272.000 δρχ (3.732,9 ΕΥ¬ 
ΡΩ, γενική περίπτωση ) και σε 1.500.000 δρχ. (4.402 ΕΥ¬ 
ΡΩ ) στις ακόλουθες περιπτώσεις : 

1. Ο «διάδοχος γεωργός» είναι ηλικίας 20 έως και 30 
ετών, ή 

2. Η παραχωρούμενη γεωργική εκμετάλλευση του δι¬ 
καιούχου βρίσκεται στα νησιάτου Ανατ. Αιγαίου και στους 
Δήμους ή στις Κοινότητες των νομών Θεσπρωτίας, Ιωαν- 
νίνων, Καστοριάς, Φλώρινας, Πέλλας, Κιλκίς, Σερρών, 
Δράμας, Ξάνθης, Ροδόπης, Έβρου τα όρια των οποίων 
απέχουν μέχρι 20 χλμ. από τη μεθοριακή γραμμή. 


ζ) Η καταβολή της ετήσιας αποζημίωσης στους δικαι¬ 
ούχους γίνεται σε δώδεκα (12) ισόποσες μηνιαίες δόσεις 
ή ενδεχόμενα σε άλλα τακτά χρονικά διαστήματα, που κα¬ 
θορίζονται με απόφαση του Υπουργού Γ εωργίας. 

η) Αναπροσαρμογή του ύψους της χορηγούμενης ετή¬ 
σιας αποζημίωσης, μπορεί να γίνει με κοινή απόφαση των 
Υπουργών Οικονομικών και Γεωργίας, τηρουμένων των 
χρηματοδοτικών ορίων που προβλέπονται στο εγκεκρι¬ 
μένο από την Ε.Ε. Σχέδιο Αγροτικής Ανάπτυξης (Σ.Α.Α.). 

θ) Αφ’ ότου συμπληρωθεί το νόμιμο όριο ηλικίας ( 65ο 
έτος) για συνταξιοδότηση του δικαιούχου από τον Ο. Γ.Α., 
γίνεται συμψηφισμός «Πρόωρης Σύνταξης «και της εκά- 
στοτε χορηγούμενης κατώτερης βασικής σύνταξης γή¬ 
ρατος Ο.Γ.Α., στο ύψος της «Πρόωρης Σύνταξης». 

ι) Η χορήγηση της «Πρόωρης Σύνταξης «στους δικαι¬ 
ούχους σε καμία περίπτωση δεν λογίζεται ως συνταξιο- 
δοτική παροχή και δεν υπόκειται σε καμιά κράτηση υπέρ 
του Δημοσίου ή τρίτου όπως ο Ν. 2237 / 94 ορίζει. Επίσης 
δεν αποτελεί λόγο στέρησης ή αναστολής των προϋπο¬ 
θέσεων για την απόκτηση δικαιώματος σύνταξης από τον 
Ο. Γ.Α. - Κατά τη διάρκεια παραμονής των δικαιούχων στο 
πρόγραμμα και μέχριτη συμπλήρωση του 65ου έτουςτης 
ηλικίας των, οι δικαιούχοι λογίζονται σαν «ενεργοί αγρό¬ 
τες «όσον αφορά τα ασφαλιστικά τους δικαιώματα καιτην 
ιατροφαρμακευτική τους περίθαλψη. 

ια) Με κοινή απόφαση των Υπουργών Οικονομικών και 
Γ εωργίας καθορίζονται οι όροι και οι προϋποθέσεις σύμ¬ 
φωνα με τις οποίες, σε περίπτωση θανάτου του δικαιού¬ 
χου του προγράμματος «Πρόωρης Συνταξιοδότησης 
Αγροτών «, η αποζημίωση καταβάλλεται στον έτερο των 
συζύγων και για το χρονικό διάστημα που απομένει μέχρι 
την προβλεπόμενη ημερομηνία για την έξοδο του δικαι¬ 
ούχου από το πρόγραμμα. 

ιβ) Ο τρόπος πληρωμής της αποζημίωσης στους δικαι¬ 
ούχους καθορίζεται με απόφαση του Υπουργού Γεωρ- 
γίας. 

Άρθρο 4 

Στο πρόγραμμα εντάσσονται όσοι πληρούν τις παρακά¬ 
τω προϋποθέσεις: 

α) Δικαιούχοι: 

1. Έχουν ηλικία από 55 έως και 64 ετών. 

2. Είναι κάτοχοι καιαρχηγοίγεωργικώνεκμεταλλεύσεων 
των οποίων το μέγεθος είναι τουλάχιστον όσο το οριζόμε¬ 
νο στο συνημμένο πίνακα (1 ), ο οποίος αποτελεί αναπό¬ 
σπαστο μέρος της απόφασης αυτής. Σε περιπτώσεις μει¬ 
κτών καλλιεργειών ο υπολογισμός γίνεται με βάση το συ¬ 
ντελεστή ισοδυναμίας των καλλιεργειών του πίνακα (1). 

3. Έχουν ασκήσει τη γεωργική δραστηριότητα κατά κύ¬ 
ρια απασχόληση τουλάχιστον τα δέκα (10 ) τελευταία 
χρόνια πριν από την ένταξη τους στο πρόγραμμα, με εξαί¬ 
ρεση τις περιπτώσεις ανωτέρας βίας (δεύτερη και τρίτη 
παύλα της παρ. ε του παρόντος άρθρου). 

4. Είναι μόνιμοι κάτοικοι του νομού εντός των ορίων του 
οποίου βρίσκεται η γεωργική τους εκμετάλλευση. Κατ’ 
εξαίρεση θεωρείται ότι πληρούντην ως άνω προϋπόθεση 
οι γεωργοί των οποίων η μόνιμη κατοικία βρίσκεται εντός 
της ευρύτερης περιοχής της γεωργικής εκμετάλλευσης. 

5. Είναι ασφαλισμένοι στον κλάδο κύριας ασφάλισης 
του Οργανισμού Γεωργικών Ασφαλίσεων ( Ο. Γ. Α.) σύμ¬ 
φωνα με το Ν. 2458/97. 

6. Παραχωρούν το σύνολο της γεωργικής τους εκμε¬ 
τάλλευσης σε «διάδοχο». Η παραχώρηση της γεωργικής 

εκμετάλλευσης πρέπει να είναι : είτε οριστική, είτε με 
ενοικίαση χρονικής διάρκειας τουλάχιστον ίσης με τη 
διάρκεια παραμονής του δικαιούχου στο πρόγραμμα. Και 
στις δυο παραπάνω περιπτώσεις, η παραχώρηση πρέπει 
να γίνεται δια συμβολαιογραφικού εγγράφου νομίμως με- 
ταγεγραμμένου. 

Κατ’ εξαίρεση οι δικαιούχοι δύνανται να διατηρήσουν 
το 10% της επιφάνειας της γεωργικής τους εκμετάλλευ¬ 
σης, που όμως δεν μπορεί να είναι μεγαλύτερο από πέντε 
(5) στρέμματα ξηρικής καλλιέργειας ή ισοδύναμης της. 

7. Παύουν οριστικά κάθε γεωργική δραστηριότητα αμέ¬ 
σως μετά την ένταξη τους στους δικαιούχους του προγράμ¬ 
ματος. Επιτρέπεται η άσκηση γεωργικής δραστηριότητας 
κατ’ εξαίρεση μόνο στο διατηρούμενο τμήμα της γεωργικής 
τους εκμετάλλευσης όπου όμως παράγουν προϊόντα απο¬ 
κλειστικά για αυτοκατανάλωση. Στην περίπτωση αυτή η γε¬ 
ωργική παραγωγή δεν είναι επιλέξιμη για στήριξη στα πλαί¬ 
σια της Κοινής Γεωργικής Πολιτικής (ΚΓΠ). 

β) Διάδοχοι γεωργοί: 

1. Να έχουν ηλικία 20 έως και 39 ετών και στην περίπτω¬ 
ση των ανδρών να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα απ’ αυ¬ 
τές. 

2. Να έχουν επαρκή επαγγελματική ικανότητα. 

3. Να αναλάβουν την υποχρέωση να ασκήσουν τη γε¬ 
ωργική δραστηριότητα κατά κύρια απασχόληση αμέσως 
μετά την παραλαβή της γεωργικής εκμετάλλευσης από 
το δικαιούχο γεωργό και για χρονικό διάστημα ίσο με την 
παραμονή του δικαιούχου στο πρόγραμμα. 

4. Να διατηρήσουν υποχρεωτικά τη γεωργική εκμετάλ¬ 
λευση που τους παραχωρήθηκε από το δικαιούχο, καθ’ 
όλη τη χρονική διάρκεια παραμονής του δικαιούχου στο 
πρόγραμμα. 

5. Να διευρύνουν, κατά την ένταξη τους στο πρόγραμ¬ 
μα, τη γεωργική εκμετάλλευση που τους παραχωρήθηκε 
από το δικαιούχο στην περίπτωση που η έκταση της είναι 
μικρότερη των 50 στρεμμάτων ξηρικής καλλιέργειας ή 
ισοδύναμης της, ώστε να φθάσει σε μία έκταση τουλάχι¬ 
στον 50 στρεμμάτων ξηρικής ή ισοδύναμης της. 

6. Σε σύγκριση μετονπροκάτοχοτης εκμετάλλευσης, ο 
διάδοχος υποχρεούται να αυξήσει τον όγκο εργασίας 
(ΜΑΕ εκμετάλλευσης ) στην καινούργια εκμετάλλευση, 
τουλάχιστον κατά 10% εντός χρονικού διαστήματος 
τριών (3) ετών από την ημερομηνία ένταξης του στο πρό¬ 
γραμμα. 

γ) Δεν μπορούν να ενταχθούν στους δικαιούχους : 

1. Έμμισθοι υπάλληλοι, μόνιμοι ή έκτακτοι (Δημοσίου, 
Ν.Π.Δ.Δ., Ν.Π.Ι.Δ.,’ Στρατιωτικοί, Ιδιωτικοί κ.λ.π.). 

2. Ελεύθεροι επαγγελματίες, με εξαίρεση τους μικροε- 
παγγελματίες ( π χ. παντοπώλες, καφεπώλες, κουρείς 
κ.λ.π.) και εφόσον πληρούν τις προϋποθέσεις της παρ. α. 
του ιδίου άρθρου. 

3. Συνταξιούχοι οιουδήποτε ασφαλιστικού ταμείου 
εσωτερικού ή εξωτερικού με εξαίρεση τους έμμεσα συ- 
νταξιοδοτούμένους καθώς και τους γεωργούς που παίρ¬ 
νουν σύνταξη (επίδομα) ως θύματα ή τραυματίες πολέ¬ 
μου καιεφόσονπληρούντιςπροϋποθέσειςτηςπαρ. ατού 
παρόντος άρθρου. 

δ) Οι σύζυγοι των εξαιρουμένων κατηγοριών (αρθ. 4, 
παρ. γ), εφόσον έχουν τις προϋποθέσεις της παρ. α του 
παρόντος άρθρου, δύνανται να ενταχθούν στους δικαι¬ 
ούχους του προγράμματος. 

ε) Περιπτώσεις ανωτέρας βίας. Κατ’ εξαίρεση στα πλαί¬ 


σια εφαρμογής του προγράμματος Πρόωρης Συνταξιο- 
δότησης των Αγροτών μπορεί να θεωρηθούν ως περι¬ 
πτώσεις ανωτέρας βίας, οι ακόλουθες : 

- Θάνατος του δικαιούχου ή του διαδόχου της γεωργι¬ 
κής εκμετάλλευσης. 

- Ανικανότητα του κατόχου της γεωργικής εκμετάλλευ¬ 
σης να ασκήσει τη γεωργική δραστηριότητα για χρονικό 
διάστημα μέχρι και τρία χρόνια. 

- Σοβαρή φυσική καταστροφή που επηρεάζει σημαντικά 
την παραγωγή της γεωργικής εκμετάλλευσης. 

Οι λεπτομέρειες εφαρμογής προσδιορίζονται με από¬ 
φαση του Υπουργού Γεωργίας. 

Άρθρο 5 

α) Οι ενδιαφερόμενοι για ένταξη στο πρόγραμμα υπο¬ 
βάλλουν στις κατά τόπους υπηρεσιακές μονάδες της 
Α.Τ.Ε. Α.Ε., αίτηση με όλα τα απαραίτητα δικαιολογητικά, 
που καθορίζονται με απόφαση του Υπουργού Γεωργίας, 
πλην των αποδεικτικών στοιχείων παραχώρησης της γε¬ 
ωργικής τους εκμετάλλευσης στους «διαδόχους γεωρ¬ 
γούς». 

β) Με ευθύνη του φορέα εφαρμογής του προγράμμα¬ 
τος συγκροτείται τριμελής επιτροπή, κατά.υπηρεσιακή 
μονάδα της Α.Τ.Ε. Α.Ε. η οποία εξετάζει τις υποβληθείσες 
αιτήσεις με τα ανωτέρω δικαιολογητικά και εντός χρονι¬ 
κού διαστήματος είκοσι (20 ) ημερών από την ημερομη¬ 
νία λήξης της προθεσμίας υποβολής των αιτήσεων, ανα¬ 
φέρει δια της Κεντρικής Υπηρεσίας της Α.Τ.Ε. Α.Ε. στο 
Υπουργείο Γ εωργίας, τον αριθμό των δυναμένων να εντα¬ 
χθούν στο πρόγραμμα. 

- Με απόφαση του Υπουργού Γεωργίας καθορίζεται ο 
αριθμός των δυναμένων να ενταχθούν στο πρόγραμμα, 
κατά κατάστημα της Α.Τ.Ε. Α.Ε. 

γ) Η τριμελής επιτροπή εντός δέκα (10) ημερών από 
την λήψη της κατανομής εισηγείται στον οικείο Νομάρ¬ 
χη την προένταξη ή την απόρριψη του αιτούντος, ανά¬ 
λογα με το αν συντρέχουν ή όχι οι απαιτούμενες προϋ¬ 
ποθέσεις. 

δ) Ο Νομάρχης εντός χρονικού διαστήματος δεκαπέντε 
(15) ημερών εκδίδει απόφαση προένταξης ή απόρριψης 
της αίτησης. 

1. Για όσους εκδίδεται απόφαση προένταξης, καλούνται 
με την ίδια απόφαση να προσκομίσουντα αποδεικτικά στοι¬ 
χεία παραχώρησης της γεωργικής τους εκμετάλλευσης. 

- Τα αποδεικτικά στοιχεία παραχώρησης της γεωργικής 
εκμετάλλευσης υποβάλλονται στις υπηρεσιακές μονά¬ 
δες της Α.Τ.Ε. Α.Ε., όπου είχαν υποβληθεί και οι αιτήσεις 
των ενδιαφερομένων. 

2. Μετά την παρέλευση χρονικού διαστήματος 5 μηνών 
από την ημερομηνία έκδοσης της απόφασης προέντα¬ 
ξης, παύει αυτοδικαίως η ισχύς της εφόσον δεν έχουν 
προσκομιστεί τα αποδεικτικά στοιχεία παραχώρησης της 
γεωργικής εκμετάλλευσης. 

ε).Η τριμελής επιτροπή εντός χρονικού διαστήματος εί¬ 
κοσι (20) ημερών υποβάλλει εισήγηση στον οικείο Νο¬ 
μάρχη για οριστική ένταξη ή για ακύρωση των αποφάσε¬ 
ων προένταξης των ενδιαφερομένων. 

στ) Ο Νομάρχης, εντός χρονικού διαστήματος δεκαπέ¬ 
ντε (15) ημερών, εκδίδει απόφαση οριστικής ένταξης των 
ενδιαφερομένων στο πρόγραμμα ή απόρριψης τους. 

- Η υποχρέωση καταβολής της αποζημίωσης στους δι¬ 
καιούχους αρχίζει από την ημερομηνία υποβολής στην 
Α.Τ.Ε. Α.Ε. των αποδεικτικών μεταγραφής των συμβολαί- 

ων παραχώρησης της γης, όπου ασκείται η γεωργική εκ¬ 
μετάλλευση. 

ζ) Κατά των απορριπτικών αποφάσεων των Νομαρχών 
οι ενδιαφερόμενοι μπορούν να ασκήσουν προσφυγή στο 
Γεν. Γραμματέα της Περιφέρειας, εντός αποκλειστικής 
προθεσμίας 30 ημερών αφότου λάβουν γνώση, σύμφωνα 
με το άρθρο 18 του Ν. 2218/1994 (ΦΕΚ90Α). Σε περίπτω¬ 
ση και νέας απόρριψης είναι δυνατή η υποβολή προσφυ¬ 
γής ενώπιον του Υπουργού Γεωργίας, σύμφωνα με τις 
ίδιες διατάξεις. 

η) Προκειμένου νατηρηθούνοιόροιτου προγράμματος 
όσον αφορά την ετήσια ένταξη δικαιούχων, οι αιτήσεις θα 
υποβάλλονται έξι ( 6 ) φορές το έτος και συγκεκριμένα 
τους μήνες : Ιανουάριο - Μάρτιο - Μάιο - Ιούλιο-Σεπτέμ- 
βριο - Νοέμβριο. Κατ’ εξαίρεση για το έτος 2000, αιτήσεις 
για ένταξη στο πρόγραμμα μπορούν να υποβληθούν και 
κατά τους μήνες Οκτώβριο και Δεκέμβριο. 

Άρθρο 6 

α) Διενεργούνται κατ’ έτος και με ευθύνη του φορέα 
εφαρμογής του προγράμματος, δειγματοληπτικοί έλεγ¬ 
χοι σε ποσοστό 5% επίτου αριθμού των δικαιούχων, όπως 
αυτός έχει διαμορφωθεί μέχρι τις 31 Δεκεμβρίου του 
προηγούμενου έτους. Οι δειγματοληπτικοί έλεγχοι έχουν 
τον χαρακτήρα επιτόπιας και λογιστικής εξέτασης στα 
επίπεδα αφενός του δικαιούχου και αφετέρου του διαδό¬ 
χου γεωργού. 

β) Σε περίπτωση που ο δικαιούχος της αποζημίωσης 
δεν τηρεί τις συμβατικές του υποχρεώσεις ή παραπλά¬ 
νησε την Υπηρεσία ως προς τις προϋποθέσεις ένταξης 
του στους δικαιούχους, όπως αυτές ορίζονται με την πα¬ 
ρούσα απόφαση, τότε με απόφαση του οικείου Νομάρ¬ 
χη, μετά από εισήγηση του φορέα εφαρμογής ( Α.Τ.Ε. 
Α.Ε.), διαγράφεται από το πρόγραμμα. Με την ίδια από¬ 
φαση διακόπτεται κάθε παραπέρα καταβολή της αποζη¬ 
μίωσης, ενώ τυχόν καταβληθέντα ποσά που έχουν λη- 
φθεί, εισπράττονται έντοκα και με τη διαδικασία των δια¬ 
τάξεων του Ν.Δ. 356/74 «Περί Κωδικός εισπράξεως 
Δημοσίων Εσόδων «. 

γ) Σε περίπτωση αθέτησης των υποχρεώσεων από το 
διάδοχο γεωργό, όπως αυτές καθορίζονται με την πα¬ 
ρούσα απόφαση, τότε με απόφαση του οικείου Νομάρχη, 
μετά από εισήγηση του φορέα εφαρμογής (Α.Τ.Ε. Α.Ε.), 
αποκλείεται από όλες τις ενισχύσεις και τα προγράμματα 
του Υπουργείου Γεωργίας, για μια δεκαετία. 

δ) Κατά των παραπάνω αποφάσεωντου Νομάρχη (παρ. 
β και γ), οι ενδιαφερόμενοι μπορούν να ασκήσουν ιεραρ¬ 
χική προσφυγή σύμφωνα με το άρθρο 5 παρ. ζ της πα¬ 
ρούσας. 

ε) Με απόφαση του Υπουργού Γεωργίας ή αυτού και 
του αρμόδιου κατά περίπτωση Υπουργού, συγκροτού¬ 
νται επιτροπές από υπαλλήλους του Υπ. Γεωργίας και άλ¬ 
λων φορέων για τον έλεγχο της ορθής εφαρμογής του 
προγράμματος απάτην Α.Τ.Ε. Α.Ε. 

Άρθρο 7 

Με όμοια προς την παρούσα, κοινή υπουργική απόφα¬ 
ση όμοια απόφαση είναι δυνατή η τροποποίηση ή η αντι¬ 
κατάσταση των όρων και των προϋποθέσεων εφαρμογής 
της παρούσας. 

β) Με απόφαση του Υπουργού Γεωργίας καθορίζεται 
κάθε άλλη λεπτομέρεια εφαρμογής της παρούσας από¬ 
φασης. 


Άρθρο 8 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της αρχίζει από τη δημοσίευση της. 

Αθήνα, 29 Νοεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΠΙΝΑΚΑΣ 1 

ΕΛΑΧΙΣΤΟ ΜΕΓΕΘΟΣ ΓΕΩΡΓΙΚΗΣ ΕΚΜΕΤΑΛΛΕΥΣΗΣ 
ΓΙΑ ΕΝΤΑΞΗ ΣΤΟ ΠΡΟΓΡΑΜΜΑ ΤΗΣ ΠΡΟΩΡΗΣ 
ΣΥΝΤΑΞΙΟΔΟΤΗΣΗΣ 


ΚΑΛΛΙΕΡΓΕΙΕΣ 

- Ξηρικές 

- Ποτιστικές 

- Δενδρώδεις 

- Αμπέλια 

- Καπνά 


ΕΚΤΑΣΗ (σε στρεμ.) 
30 
12 
12 
6 

6 (+ ποσόστωση) 


♦ 


Αριθ. 398352 (3) 

Ανάθεση άσκησης αρμοδιοτήτων του ΟΠΕΚΕΠΕ στις 
Περιφερειακές δασικές υπηρεσίες της χώρας. 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΓΕΩΡΓΙΑΣ 


Έχοντας υπόψη : 

1. Τις διατάξεις του άρθρου 22 παρ. 3 του Ν. 992/79 «πε¬ 
ρί οργανώσεως των διοικητικών υπηρεσιών δια την εφαρ¬ 
μογή της Συνθήκης Προσχώρησης της Ελλάδος εις τας 
Ευρωπαϊκός Κοινότητας και ρυθμίσεις συναφών θεσμι¬ 
κών και οργανωτικών θεμάτων». (ΦΕΚ280Α/79). 

2. Τις διατάξεις του άρθρου 1 παρ. 1,2,3 και 5 του Ν. 
1338/83 «εφαρμογή του κοινοτικού δικαίου» (ΦΕΚ 
34Α/83), όπως τροποποιήθηκε και συμπληρώθηκε με το 
άρθρο 6 του Ν. 1440/84 «συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Τράπεζας επενδύσεων στο κεφάλαιο της Ευρω¬ 
παϊκής Κοινότητας Άνθρακος και Χάλυβος του οργανι¬ 
σμού ΕΥΡΑΤΟΜ (ΦΕΚ 70Α/84) και το άρθρο 65 του Ν. 
1892/90 (ΦΕΚ101Α/90). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137Α/85), όπως 
συμπληρώθηκαν με το άρθρο 27 Ν. 2081/92 και όπως αυ¬ 
τές αντικαταστάθηκαν με το άρθρο 1 παρ. 2α Ν. 2469/97 
(ΦΕΚ 137Α/97). 

4. Τις διατάξεις του Ν. 2637/98 «σύσταση Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων» (ΦΕΚ200Α/98), όπως τροπο¬ 
ποιήθηκε και συμπληρώθηκε με το άρθρο 4 του Ν. 
2732/99 (ΦΕΚ 154Α/99). 

5. Τις διατάξεις του Ν. 2520/97 (ΦΕΚ 173Α/97). 

6. Τις διατάξεις του άρθρου 2 παρ. 5 του Ν. 1697/87 
«Ρύθμιση θεμάτων νομικών προσώπων εποπτείας του 
Υπουργείου Γεωργίας κ.λ.π.»(Α57). 

7. Την αριθμ. ΔΙΔΚ/Φ1/2 11187/12-5-2000 (630 Β/2000) 
Κοινή Απόφαση του Πρωθυπουργού και της Υπουργού 
Εσωτερικών Δημόσιας Διοίκησης και Αποκέντρωσης για 
την ανάθεση αρμοδιοτήτων στους Υφυπουργούς Εσωτε¬ 
ρικών Δημόσιας Διοίκησης και Αποκέντρωσης. 

8. Τον Καν. (Ε.Ο.Κ.) 1257/99 του Συμβουλίου για την 
Στήριξη της Αγροτικής Ανάπτυξης από το Ευρωπαϊκό Γε- 
ωργικό Ταμείο Προσανατολισμού και Εγγυήσεων 
(Ε.Γ.Τ.Π.Ε.). 

9. Τον κανονισμό Οργανωτικής Διάρθρωσης και λει¬ 
τουργίας των υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (ΟΠΕΚΕΠΕ-ΝΠΙΔ, 50637/2000 
Κ.ΥΑ. Εσωτερικών και Γεωργίας, ΦΕΚ 1104/β/2000). 

10. Τον Καν. (Ε.Ο.Κ.) 1258/99 του Συμβουλίου περί χρη- 
ματοδοτήσεως της Κοινής Γεωργικής Πολιτικής (Ι_ 
160/99), όπως κάθε φορά ισχύει. 

11. Τον Καν. (Ε.Ο.Κ.) 1663/95 της Επιτροπής για την θέ¬ 
σπιση λεπτομερειών εφαρμογής του Καν. (ΕΟΚ) 729/70 
του Συμβουλίου, όσον αφορά την διαδικασία για την εκ¬ 
καθάριση των λογαριασμών του ΕΓΤΠΕ-Τμήμα Εγγυήσε¬ 
ων (I.158), όπως κάθε φορά ισχύει. 

12. Τους Κανονισμούς των Κοινών Οργανώσεων Αγο¬ 
ράς (Κ.Ο.Α.) όλων των γεωργικών προϊόντων όπως έχουν 
θεσπιστεί από την Ευρωπαϊκή Ένωση και ισχύουν. 

13. Το Π.Δ. 385/94 (ΦΕΚ216Α'94). 

14. Το Π.Δ. 402/88 «περί οργανισμού του Υπ. Γεωρ- 
γίας»(ΦΕΚ 187Α/88). 

15. Το άρθρο 68παρ. 9του Π.Δ. 30/02.02.1996 (ΦΕΚΑ 
21 ). 

16. Το γεγονός ότι η υφιστάμενη οργανωτική δομή του 
ΟΠΕΚΕΠΕ δεν προβλέπει υπηρεσιακές μονάδες σε επί¬ 
πεδο Νομαρχιακής Αυτοδιοίκησης και Περιφερειακής Δι¬ 
οίκησης. 

17. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(ΟΠΕΚΕΠΕ-ΝΠΙΔ) και του Κρατικού Προϋπολογισμού, 
αποφασίζουμε: 

ΑΡΘΡΟ 1 

ΑΡΜΟΔΙΟΤΗΤΕΣ ΠΕΡΙΦΕΡΕΙΑΚΩΝ 
ΔΑΣΙΚΩΝ ΥΠΗΡΕΣΙΩΝ 

Αναθέτουμε στις Περιφερειακές Δασικές Υπηρεσίες 
της χώρας αρμοδιότητες που αφορούν στη χορήγηση οι¬ 
κονομικών ενισχύσεων του Ευρωπαϊκού Γεωργικού Τα¬ 
μείου Προσανατολισμού και Εγγυήσεων (ΕΓΤΠΕ) - Τμήμα 
Εγγυήσεων και βαρύνουν τον Ειδικό Λογαριασμό Εγγυή¬ 
σεων Γεωργικών Προϊόντων (ΕΛΕΓΕΠ,) ως κάτωθι: 

1. Την υλοποίηση των κανονιστικών διατάξεων και λε¬ 
πτομερειών εφαρμογής για την χορήγηση οικονομικών 
ενισχύσεων στα επιμέρους καθεστώτα, σύμφωνα με τους 
όρους και τις προϋποθέσεις που κατά περίπτωση προ- 
βλέπονται από τις οικείες αποφάσεις και εγκυκλίους των 
υπηρεσιώντου ΟΠΕΚΕΠΕ και του Υπουργείου Γεωργίας. 

2. Την διενέργεια των πάσης φύσεως ελέγχωντων στοι¬ 
χείων σύμφωνα με τα οποία τεκμηριώνεται οι όροι και οι 
προϋποθέσεις καταβολής οικονομικών ενισχύσεων 
στους δικαιούχους, όπως προβλέπεται από τις διατάξεις 
της κείμενης Κοινοτικής Νομοθεσίας καιτις σχετικές απο¬ 


φάσεις και εγκυκλίους του ΟΠΕΚΕΠΕ και του Υπουργεί¬ 
ου Γ εωργίας. 

3. Την έγκριση πληρωμών του ποσού των ενισχύσεων 
που θα πρέπει να καταβάλλεται σε δικαιούχους κατ’ 
εφαρμογή των δύο προηγούμενων παραγράφων της πα¬ 
ρούσας. 

4. Την ανάκτηση των παρανόμως ή αχρεωστήτως κατα- 
βληθέντων ποσών, λόγω μη τηρήσεως εθνικών ή κοινοτι¬ 
κών διατάξεων, ή αθετήσεως των όρων των κανονιστικών 
διατάξεων και λεπτομερειών εφαρμογής της χορήγησης 
οικονομικών ενισχύσεων στα επί μέρους καθεστώτα, σε 
βάρος του ΕΛΕΓΕΠ καθώς και την επιβολή χρηματικών 
ποινών και προστίμων σύμφωνα με την ισχύουσα νομοθε¬ 
σία. 

ΑΡΘΡΟ 2 

ΑΣΚΗΣΗ ΑΡΜΟΔΙΟΤΗΤΩΝ 

Οι Περιφερειακές Δασικές Υπηρεσίες υποχρεούνται 
κατά την άσκηση των αναφερομένων στο άρθρο 1 της πα¬ 
ρούσας να εφαρμόζουν: 

1. Τηντήρηση αρχείου κατά καθεστώς οικονομικής ενί¬ 
σχυσης, όπως προβλέπεται από τις σχετικές εφαρμοστι- 
κές αποφάσεις και εγκυκλίους του ΟΠΕΚΕΠΕ και Υπουρ¬ 
γείου Γεωργίας. 

2. Την κατά χρήση εφαρμογή και λειτουργία μηχανο¬ 
γραφικών συστημάτων και προγραμμάτων λογισμικού 
όπως προβλέπονται από τις κανονιστικές διατάξεις των 
επιμέρους καθεστώτων σε ΟΝ Ι_ΙΝΕ σύνδεση με τις υπη¬ 
ρεσίες του ΟΠΕΚΕΠΕ και Υπουργείου Γεωργίας. 

3. Την τακτική, έγκαιρη και σύμφωνα με τα προβλεπό- 
μενα από τις επιμέρους αποφάσεις και εγκυκλίους του 
ΟΠΕΚΕΠΕ και Υπουργείου Γεωργίας, ενημέρωση των αρ¬ 
μοδίων κατά περίπτωση υπηρεσιών του ΟΠΕΚΕΠΕ και 
Υπουργείου Γεωργίας σε ότι αφορά τα αποτελέσματα 
των ελέγχων, τους διενεργούμενους ελέγχους, τα προ¬ 
βλήματα που αντιμετωπίστηκαν, τυχόν προτάσεις, τα συ¬ 
ναφή στατιστικά στοιχεία και κάθε άλλο προβλεπόμενο 
στις ως άνω αποφάσεις και εγκυκλίους. 

4. Την ενημέρωση των ενδιαφερομένων και των πάσης 
φύσεως εμπλεκομένωνή δικαιούχων σύμφωνα με τις σχε¬ 
τικές αποφάσεις και εγκυκλίους του ΟΠΕΚΕΠΕ και 
Υπουργείου Γεωργίας κατά μέτρο για τους όρους καιτις 
προϋποθέσεις χορήγησης των οικονομικών ενισχύσεων. 

ΑΡΘΡΟ 3 

ΣΥΣΤΑΣΗ ΥΠΗΡΕΣΙΑΚΗΣ ΜΟΝΑΔΑΣ 

Η άσκηση των ως άνω αρμοδιοτήτων πραγματοποιείται 
από υπηρεσιακή ή υπηρεσιακές μονάδες των Περιφερει¬ 
ακών Δασικών Υπηρεσιών που συστήνονται για το σκοπό 
αυτό, πληρούν τα κριτήρια του Καν. (ΕΟΚ) 1663/95 της 
Επιτροπής όπως κάθε φορά ισχύει και ελέγχονται ως 
προς την τήρηση αυτών από τον ΟΠΕΚΕΠΕ. 

ΑΡΟΡΟ 4 

ΕΛΕΓΧΟΣ ΜΟΝΑΔΩΝ ΤΩΝ ΠΕΡΙΦΕΡΕΙΑΚΩΝ 
ΔΑΣΙΚΩΝ ΥΠΗΡΕΣΙΩΝ 

1. Το Υπουργείο Γ εωργίας σε συνεργασία με τον ΟΠΕ¬ 
ΚΕΠΕ κατά το μέρος των αρμοδιοτήτων τους ελέγχουν 
τις υπηρεσιακές μονάδεςτου άρθρου 3της παρούσης για 
την ορθή εφαρμογή των θεσπισθέντων διαδικασιών και 
διατάξεων από την εθνική και κοινοτική νομοθεσία σχετι- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20495 


κά με τη χορήγηση οικονομικών ενισχύσεων του ΕΓΤΠΕ - 
Τμήμα Εγγυήσεων. Έλεγχο ασκεί επίσης και κάθε άλλο 
αρμόδιο για τον έλεγχο των οικονομικών ενισχύσεων του 
ΕΓΤΠΕ - Τμήμα Εγγυήσεων εθνικό ή κοινοτικό ελεγκτικό 
όργανο. 

Οι ως άνω έλεγχοι πραγματοποιούνται με επιθεώρηση 
των εγγράφων που στηρίζουν τις πληρωμές και με φυσι¬ 
κό έλεγχο των δραστηριοτήτων και των εφαρμοζομένων 
διαδικασιών και συστημάτων για τα επιμέρους καθεστώ¬ 
τα. 

Οι υπηρεσιακές μονάδες των Περιφερειακών Δασικών 
Υπηρεσιώντου άρθρου 3 της παρούσης οφείλουν να εξα¬ 
σφαλίζουν την διευκόλυνση των ελέγχων και την άμεση 
πρόσβαση στα αρχείατουςτων αρμοδίων εθνικών και κοι¬ 
νοτικών ελεγκτικών οργάνων. 

2. Η άσκηση των αρμοδιοτήτων του άρθρου 3 της πα¬ 
ρούσης ελέγχεται σε όλα τα επιμέρους στάδια των πλη¬ 
ρωμών. 

3. Η διαπίστωση, μετά από έλεγχο, από τα αρμόδια ελε¬ 
γκτικά εθνικά και κοινοτικά όργανα, της μη ορθής εφαρ¬ 
μογής, από τις υπηρεσιακές μονάδες του άρθρου 3 της 
παρούσης, των θεσπισθέντων και εφαρμοζομένων διαδι¬ 
κασιών και διατάξεων για τα επιμέρους καθεστώτα επισύ¬ 
ρει την αναστολή των πληρωμών που πραγματοποιείται 
με απόφαση του Υπουργού Γεωργίας ύστερα από εισή¬ 
γηση του ΟΠΕΚΕΠΕ. 

ΑΡΘΡΟ 5 

ΤΕΛΙΚΕΣ ΔΙΑΤΑΞΕΙΣ 

1. Τα πάσης φύσεως αρχεία σχετικά με την χορήγηση 
οικονομικών ενισχύσεων του ΕΓΤΠΕ - Τμήμα Εγγυήσεων 
ταξινομούνται από τις υπηρεσιακές μονάδες του άρθρου 
3 της παρούσης χωριστά κατά μέτρο και δικαιούχο, το¬ 
ποθετούνται και αρχειοθετούνται καταλλήλως, και είναι 
ευκόλως προσβάσιμα Για την όλη εργασία ενημερώνεται 
ο ΟΠΕΚΕΠΕ. 

Η παρούσα απόφαση να δημοσιευθεί στην Εφημερίδα 
της Κυβερνήσεως, σύμφωνα με το άρθρο 14 παράγρα¬ 
φος 3 του Ν. 2637/98 (ΦΕΚ200 Α'/98). 

Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως και θα εφαρμοστεί από την 
ημερομηνία έναρξης ισχύος της Απόφασης του Υπουρ¬ 
γού Γεωργίας περί Εγκρίσεως του ΟΠΕΚΕΠΕ ως Οργανι¬ 


σμού Πληρωμών σύμφωνα με το άρθρο 27 του Ν. 2637/98 
(ΦΕΚ200Α798). 

Αθήνα, 27 Νοεμβρίου 2000 

οι ΥΠΟΥΡΓΟΙ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Κ. ΚΑΪΣΕΡΛΗΣ Γ. ΑΝΩΜΕΡΙΤΗΣ 

-♦- 

Αριθ.ΣΤ 25125 (4) 

Μετάταξη μονίμου υπαλλήλου του ΣΕΦ στο ΟΑΚΑ. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργα¬ 
να». 

γ) Του άρθρου 8 του Ν.423/76 «περί γυμναστηρίων και 
ρυθμίσεως συναφών θεμάτων αφορώντων εις τον εξω¬ 
σχολικόν αθλητισμόν όπως συμπληρώθηκε από το άρθρο 
2 παρ. βτου Ν. 1070/80 «περίλήψεως μέτρων αναπτύξε- 
ως του αθλητισμού και ρυθμίσεως συναφών θεμάτων». 

δ) Του Ν.2725/1999, άρθρο 56, παρ.8. 

2. Την υπ’ αριθμ. 32741/3.12.96 απόφαση (ΦΕΚ 
1120/Β /16.12.96) «Μεταβίβαση αρμοδιοτήτων του Υφυ¬ 
πουργού και δικαιώματος υπογραφής «Με εντολή Υφυ¬ 
πουργού στο Γ ενικό Γ ραμματέα Αθλητισμού» 

3. Την πράξη 60/01.6.2000 του Δ. Σ.του ΣΕΦ. 

4. Την πράξη 2/22.6.2000 του ΔΣ του ΟΑΚΑ, αποφασί¬ 
ζουμε: 

Εγκρίνεται η μετάταξη του υπαλλήλου του ΣΕΦ Γιώρ- 
γου Παϊζάνη κατηγορίας ΔΕ κλάδου μηχανικού - συντη¬ 
ρητή με σχέση εργασίας ιδιωτικού δικαίου αορίστου χρό¬ 
νου σε κενή οργανική θέση του ΟΑΚΑ για κάλυψη εξαιρε¬ 
τικών υπηρεσιακών αναγκών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 23 Νοεμβρίου 2000 

Με εντολή Υφυπουργού 
Ο Γ ενικός Γ ραμματέας Αθλητισμού 
ΙΩΑΝΝΗΣ ΣΓΟΥΡΟΣ 

ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































